ОБЩИНСКА ИЗБИРАТЕЛНА КОМИСИЯ 

ОБЩИНА БЯЛА, ОБЛАСТ РУСЕ


Р Е Ш Е Н И Е

№ 168
Бяла, 11.01.2017г.
ОТНОСНО: Предсрочно прекратяване на пълномощията на общински съветник.

В ОИК – Бяла е постъпило писмо, изх. № 4 от 09.01.2017г. на Председателя на Общински съвет Бяла – Мариан Антонов, към което е приложено писмо, изх. № 0800-6 от 09.01.2017г. на Кмета на Община Бяла, обл.Русе – Димитър Славов, в което е посочено, че ПЕТЪР АСЕНОВ КОСТОВ е избран за общински съветник от кандидатската листа на политическа партия «ДПС» с Решение № 133 / 27.10.2015г. на ОИК – Бяла, Община Бяла, обл.Русе, както и че същия е починал на 04.01.2017г.  

Към писмото на Председателя на Общински съвет Бяла е приложен препис – извлечение от акт за смърт на ПЕТЪР АСЕНОВ КОСТОВ с ЕГН: хххххххххх.

След извършена служебна проверка в ОИК – Бяла, общ.Бяла, обл.Русе се установява, че със свое Решение № 133/27.10.2015г. ОИК – Бяла, действително е обявила за избран, за общински съветник от листата на политическа партия “ДПС“ именно: ПЕТЪР АСЕНОВ КОСТОВ с ЕГН: хххххххххх, като на същия е било издадено и Удостоверение № 2 от 27.10.2015 г. 

ПЕТЪР АСЕНОВ КОСТОВ е встъпил в изпълнение на правомощията си на общински съветник на 05.11.2015г. и е изпълнявал същите до настъпилата му смърт на 04.01.2017г. 

Съгласно чл.30, ал.4, т.13 от ЗМСМА: “Пълномощията на общински съветник се прекратяват предсрочно – при смърт“. 

С оглед на изложеното до тук ОИК - Бяла следва  да се произнесе с решение, с което да прекрати пълномощията на ПЕТЪР АСЕНОВ КОСТОВ, като общински съветник предсрочно и да обяви за избран следващия кандидат за общински съветник от листата, от която и ПЕТЪР АСЕНОВ КОСТОВ е бил избран, като това следва да осъществи от датата на постановяване на решението, и от която дата се прекратяват пълномощията му като общински съветник.

От приложените към преписката и до момента писмени доказателства се установява и ОИК Бяла констатира, че са налице законовите предпоставки за предсрочно прекратяване на пълномощията на общински съветник ПЕТЪР АСЕНОВ КОСТОВ от листата на политическа партия „ДПС“ на основание чл.30, ал.4, т.13 от ЗМСМА, като за избран, за общински съветник следва да бъде обявен следващият общински съветник в листата на ПП „ДПС“ Севинч Хасанова Исаева.

След като констатира, че са налице предпоставките по чл.30, ал.4, т.13 от ЗМСМА, във връзка с чл.458, ал.1 от ИК и основанията по чл.454, ал.3 от ИК, на основание чл.87, ал.1, т.24 от Изборния кодекс, Общинска избирателна комисия в Община Бяла, област Русе 

Р Е Ш И:

1.ПРЕДСРОЧНО ПРЕКРАТЯВА пълномощията на ПЕТЪР АСЕНОВ КОСТОВ, с ЕГН: хххххххххх, като общински съветник от листата на ПП “ДПС“.

2.ОБЯВЯВА ЗА ОБЩИНСКИ СЪВЕТНИК следващия кандидат от листата на кандидатите за общински съветници на ПП „ДПС“ СЕВИНЧ ХАСАНОВА ИСАЕВА, ЕГН хххххххххх.

3.ОБЕЗСИЛВА Удостоверение за избран общински съветник № 2 от 27.10.2015г., издадено на ПЕТЪР АСЕНОВ КОСТОВ, с ЕГН: хххххххххх и издава Удостоверение № 24 от 11.01.2017 г. на Севинч Хасанова Исаева за избран общински съветник.

Решението подлежи на обжалване по реда на чл.459 и сл. от ИК. 

Препис от настоящото Решение да се изпрати на Председателя на Общински съвет Бяла.

ПРЕДСЕДАТЕЛ:

Росен Тодоров




СЕКРЕТАР:

Петко Петков

